Diari Oficial de la Generalitat Valenciana


Sumari del DOGV 9580, del 21-04-2023 (2023/4145)

RESOLUCIÓ de 6 d'abril de 2023, del secretari autonòmic d'Educació i Formació Professional, per la qual s'estableix l'expedició de certificats de capacitació per a l'ensenyament en Valencià i en llengües estrangeres, així com del Diploma de Mestre de Valencià, com actuacions administratives automatitzades que faran ús del segell electrònic de la Conselleria d'Educació, Cultura i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9580

Data del DOGV
:   21-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4145


Data del document
:   06-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport

RESOLUCIÓ de 6 d'abril de 2023, del secretari autonòmic d'Educació i Formació Professional, per la qual s'estableix l'expedició de certificats de capacitació per a l'ensenyament en Valencià i en llengües estrangeres, així com del Diploma de Mestre de Valencià, com actuacions administratives automatitzades que faran ús del segell electrònic de la Conselleria d'Educació, Cultura i Esport. [2023/4145]  
  
La Llei 39/2015, d'1 d'octubre, del procediment administratiu comú de les administracions públiques i la Llei 40/2015, d'1 d'octubre, de règim jurídic del sector públic (d'ara en avant, Llei 40/2015) consagren tant el dret de les persones a relacionar-se amb les administracions públiques per mitjans electrònics com la utilització d'aquests mitjans per les mateixes administracions.  
Dins de les disposicions que sobre aquest tema trobem pel que fa als mitjans dels quals pot valdre's aquesta administració, l'article 40 de la Llei 40/2015 permet l'ús de segells electrònics basats en certificats electrònics que tinguen els requisits exigits per la legislació de signatura electrònica, per a la identificació i l'autenticació de l'exercici de la competència en l'actuació administrativa automatitzada.  
  
L'article 41.1 de l'esmentada norma, defineix actuació administrativa automatitzada com «qualsevol acte o actuació realitzada íntegrament a través de mitjans electrònics per una administració pública en el marc d'un procediment administratiu i en la qual no haja intervingut de manera directa un empleat públic»; i en l'article 41.2, determina que en cas d'actuació administrativa automatitzada haurà d'establir-se prèviament l'òrgan o òrgans competents, segons els casos, per a la definició de les especificacions, programació, manteniment, supervisió i control de qualitat i, si és el cas, auditoria del sistema d'informació i del seu codi font. També, s'indicarà l'òrgan que ha de ser considerat responsable a l'efecte d'impugnació.  
  
En aquest sentit, l'article 42 de la mateixa llei estableix en l'exercici de la competència d'actuació administrativa automatitzada, la possibilitat d'usar com a sistema de signatura electrònica el segell electrònic d'administració pública, òrgan, organisme públic o entitat de dret públic, basat en certificat electrònic reconegut o qualificat que reunisca els requisits exigits per la legislació de signatura electrònica.  
Aquesta normativa estatal s'ha vist desplegada recentment en el Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, que en l'article 15 estableix que les administracions públiques podran utilitzar, per a la identificació electrònica i per a garantir l'origen i integritat dels documents electrònics, entre altres, el segell electrònic basat en un certificat electrònic qualificat i que reunisca els requisits exigits per la legislació de signatura electrònica.  
Conté així mateix l'article 20 la previsió de la utilització d'aquests segells electrònics dins de la tramitació administrativa automatitzada dels procediments que cada administració determine.  
A l'àmbit autonòmic, el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, modificat per la Llei 9/2019, de 23 de desembre, de la Generalitat conté en el títol VI normes sobre l'administració electrònica, i l'article 79.2 disposa que «La creació de segells electrònics es realitzarà mitjançant resolució dels òrgans superiors de la conselleria o titulars dels organismes públics competents, que es publicarà en la seu electrònica».  
Una vegada creat el segell digital que permeta la tramitació automatitzada, i en virtut de l'article 78 de la mateixa norma, haurà d'emetre's una resolució de l'òrgan administratiu que gestione els sistemes o aplicacions informàtiques que hagen de ser utilitzats per a la gestió d'actuacions administratives automatitzades, amb un informe previ emés per l'òrgan directiu amb competències horitzontals en matèria de tecnologies de la informació i les comunicacions de la Generalitat dictat segons l'article 94 del Decret 220/2014, el contingut del qual serà vinculant.  
  
L'acreditació per aquest mitjà es podrà aplicar a qualsevol actuació administrativa de tràmit, així com als actes resolutoris dels procediments, en aquells supòsits expressament establits per resolució d'aquesta conselleria en el procediment o actuació concreta en què es pretenga l'aplicació.  
Mitjançant Resolució de 7 de juny de 2021, de la Conselleria d'Educació, Cultura i Esport, es crea el segell electrònic d'actuació administrativa automatitzada com a sistema de signatura electrònica per a la identificació i l'autenticació de l'exercici de la seua competència en les actuacions administratives automatitzades generades en l'àmbit funcional d'aquesta conselleria.  
Amb data 3 d'abril de 2023, s'emet informe PJI-2590, favorable de coordinació informàtica per part de la Direcció General de Tecnologies de la Informació i les Comunicacions (CSV:F6Y84MX3:SRG1M123:D5BRU7NZ) al projecte de Resolució d'aquesta secretaria autonòmica per a l'aplicació del segell electrònic a les actuacions administratives automatitzades plantejades.  
El Reglament de la Conselleria d'Educació, Cultura i Esport, aprovat pel Decret 173/2020, de 20 d'octubre, del Consell, determina l'àmbit de les competències funcionals de la Secretaria Autonòmica d'Educació i Formació Professional.  
En virtut de tot el que s'ha exposat, resolc:  
  
Primer. Objecte de la resolució  
Regular l'actuació administrativa automatitzada de la Secretaria Autonòmica d'Educació i Formació Professional, a la qual s'aplicarà el segell electrònic de la Conselleria d'Educació, Cultura i Esport, com a sistema de signatura electrònica per a la identificació i l'autenticació de l'exercici de la seua competència, definides en l'apartat tercer d'aquesta resolució.  
  
Segon. Revocació de delegació de competència  
Queda revocada la delegació d'atribucions establida per Resolució de 3 d'abril de 2018, de la Secretaria Autonòmica d'Educació i Investigació, sobre delegació de competències en l'expedició de certificats de capacitació en llengües i Diploma de Mestre de Valencià (DOGV 8275, 17 d'abril), de conformitat amb l'article 63.5 de la Llei 5/1983, de 30 de desembre, del Consell, i l'article 9.6 de la Llei 40/2015, d'1 d'octubre, de règim jurídic del sector públic.  
  
Tercer. Actuacions administratives automatitzades  
Els procediments respecte als quals ostenta la competència funcional aquesta conselleria i que suposen actuacions administratives automatitzades de la Secretaria Autonòmica d'Educació i Formació Professional a les quals seran aplicables el segell electrònic de la conselleria són:  
a) Procediment d'expedició de certificats de capacitació per a l'ensenyament en valencià.  
b) Procediment d'expedició de certificats de capacitació per a l'ensenyament en llengües estrangeres.  
c) Procediment d'expedició del Diploma de Mestre de Valencià.  
  
Tots ells regulats per l'article 9.1 de l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià, i en llengües estrangeres en les ensenyances no universitàries en la Comunitat Valenciana (DOGV 7006, 18 d'abril).  
  
  
Quart. Òrgans competents  
La Secretaria Autonòmica d'Educació i Formació Professional de la Conselleria d'Educació, Cultura i Esport serà responsable de la seua utilització, en l'àmbit de la seua competència, així com de resoldre la impugnació de les actuacions automatitzades, definides en l'apartat tercer d'aquesta resolució, signades amb aquest segell electrònic.  
  
Cinqué. Verificació del certificat  
La verificació del certificat, així com la dels documents generats que incloguen el segell electrònic, podrà realitzar-se a través de l'Agència de Tecnologia i Certificació Electrònica-ACCV, així com pel servei Valide de la plataforma de validació de certificats de l'Administració General de l'Estat, en la següent adreça electrònica: https://valide.redsara.es/  
  
Sisé. Publicitat  
Aquesta resolució es publicarà en el Diari Oficial de la Generalitat Valenciana i estarà disponible en la seu electrònica de la Generalitat Valenciana.  
  
Seté. Entrada en vigor  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant la consellera d'Educació, Cultura i Esport, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 6 d'abril de 2023.- El secretari autonòmic d'Educació i Formació Professional: Miguel Soler Gracia.